
Ille  non  praevidendus  circumftantiarum 

concurfus  , Divinae  Providentia  inexpli- 
cabiliter  fecretum  iter,  cui  quilibet  prae- 
lentem,  quacum  lufratur,  Status  fui  condi- 
tionem,  fortunas,  fuosve  labores  debet, 

i 

exegit  ut  Veftram  expe&ationem  propoli- 

ta  hac  academica  quaeftione  fallerem , at- 
que Vos  * ob  non  fervatam  fidem,  qua 
me  de  Fabrica  , vi  & a&ione  nervorum 
fcripturum  pollicitus  lum,  deprecarer. 

Id , vquod  nunc  impedimento  fuit, 
motivi  loco  olyn  fervire  polTe , largior 
candidus*  Sed  tunc,  fupprimendum  nunc 
laborem,  me  ad  finem  quoque  perdu&u- 
rum,  fincerus  proteftor.  Quaeftionis  interim 
propofitas  fugitivam  refolutionem  benigni 
excufaveritis. 


. *. 


Odo 


e—,,,, 
iiquis  omnibus  inter  fpinales  relatis,  nu- 
merantur ; ti  medulla  oblongata  , fulco  a 
ponte  fepara  i , a fpinali  Medulla , prout 
debet , non  diftinguatur.  Inter  illos  pri- 
mum par  condituunt  Nervi  olfa&orii,  fe- 
quuntur  Optici,  Oculo-motorii , Troch- 
leatores,  Trigemini,  Abducentes,  Com- 
municantes faciei , & Auditorii. 

Sed  non  adhuc  unanimiter  de  ita  di- 
videndis Ner  vis  conventum  eft.  Cei.  An- 
dek.sch  y qui  fibrillas  quasdam  paris  va- 
gi , fub  nomine  GlofTopharyngaei  Nervi, 

ad  fpecialis  Nervorum  paris  dignitatem 
evexit , & ita  numerum  (denarium  pro  ve- 
ro capitis  Nervorum  parium  numero  agno- 
vit, decem  Nervorum  capitis  paria  recen- 
let,  iis  Nervis  omnibus  pro  capitis  Ner- 
vis habitis,  qui  per  foramina  bafeos  cranii 
transeunt*  Ordo  autem  parium  Nervorum 
capitis  juxta  Anderschium  ^e: 
Primi  funt  Olfactorii , poli  hos  Optici, 
Oculo-motorii,  Trochleatores , Trigemi- 
ni, .Abducentes,  Auditorii,  GloiTopharyn- 
gasi.  Vagi  & Linguales  medii  recenfentur. 

> 

i ' Si  Nervos,  licet  fpinalium  Nervorum 
characteres  prxfe ferant,  ideo  folum,  quod 
per  foramina  bafeos  cranii  emergant,  Ner- 
vos capitis,  & reliquos  Nervos  fpinEe  com- 
pellare placeat  ; licet  melius  ii  duntaxat 
Nervi  fpinae  dicerentur,  qui  a medulla 
fpinali  vifibiliter  feparantur,  Ordo  Auder- 
schii  interrumpendus,  atque  abducentibus 
& auditoriis,  Nervi  communicantes  faciei 
interferendi  forent.  Sic  undecim  Nervo- 
rum capitis  paria  exlurgerent. 

Propofitam  Quaeftionem  refoluturi, 
per  Nervos  capitis  folos  Nervos  cerebra- 
les intelligimus  ; omnes  autem  Nervos, 
qui  a medulla  oblongata , quapi  a fpinali 
medulla  non  diftinguimus , oriuntur,  inter 
fpinales  Nervos  referimus.  Sic  numerum* 
parium  Nervorum  capitis  inminuimus  ; 
qui  numerus , fi  vulgari  paria  Nervorum 
capitis  computandi  methodo  infidere  pla- 
ceret, duobus  Nervorum  paribus  augen- 
dus foret  ; Nervum  communicantem  fa- 
ciei ab  Auditorio  , Gloffopharyngaeum  a 
vago  feparando. 

GlofiTopharyngaeus  autem.  Nervus  va- 
gus , & Lingualis  medius , reCtius  omnino 
fpinales,  quam  cerebrales  Nervi  efTe  de- 
fenduntur. Praeterquam  enim,  quod  ex  fpi- 
nali medulla  feparati , pluribus  fibris  ori- 
antur, mox  in  truncum  coeuntibus  , ad 
Nervum  intercoftalem  magnum  , perpetua 
quoque  lege  furculos  ablegant  ; hi  vero 
funt  univerfaliores  fpinalium  Nervorum 
characteres.  Ortus  duplici  Filamentorum 
feri  e , ganglion,  & anterioris  feriei  radi- 
cum , a pofteriore  feparatio  per  ligamen- 

tum  denticulatum.  Nervis  fpinalibus  no» 
ita  propria  funt. 

— • 

Ifiterim,  fi  Nervos  celebrales  folos, 
Nervos  capitis  refte  adpellari  pofle,  ejectis 
prajudiciis  univerfi  tuerentur  ; hoc  fub  re- 
Ipeftu  non  inminuere,  fed  augere  nume- 
rum parium  Nervorum  capitis  cogeremur. 
Septem  enim  tunc  recenfendis  Nervorum 
capitis  paribus  , ofravum  par  addendum 
foret.  Hifforiam  Nervi  acouftici  id  exigere, 
mox  adparebit. 

Duplex  Nervi  acouflici  portio  non  fo- 
lum , fed  & duplex  ex  diftin£ta  utriusque 
portionis  origo , & diffincta  quoque  utri- 
usque a diverfis  medulla  provinciis  vifibi- 
lis  feparatio  pridem  cognita  fuit , fed  utri- 
usque portionis  nexus  aque  pridem  Incifo- 
ribus  inpofuit , ut  quamlibet  portionem 
ad  peculiaris  Nervorum  pacis  dignitatem 
evehere  non  auderent. 

Jam  enim  quod  utraque  portio  in  ea- 
dem dura  Matris  vagina  decurrat,  quod 
eundem  canalem  offi  petrofo  infculptum 
>.  ingre- 


ingrediatur,  quod  fub  ortum  intercedente 
cellulofa  invicem  fere  cohaereant,  & ali- 
qua etiam  Prifcorum  Inciforum  auctoritas, 
ne  ita  ftabilirent,  eos  deterruit  ; Phyfio- 
logi  fympathiam  quoque  in  medium  pro- 
traxere. Sed  ii  diverfum  utriusque  por- 
tionis originis  locum  , impermiffiim  licet 
contiguum  earundem  decurfum,  diverfita- 
tem  fubftantiae  & officii  perpendere  negle- 
xerunt Neque  etiam  Nervi,  intercoftalis 
magnus , glofifopharyngaeus,  vagus,  & lin- 
gualis medius,  in  unionem  trunci  coale- 
Icunt,  licet  tela  longe  tenaciore  cohaere- 
ant. Confectum  pariter  eft  , Nervorum 
fympathiam  ex  communi  eorum  origine 
effe  derivandam. 

Quia  inter  rationum  monumenta,  qui- 
bus Nervos  in  peculiaria  paria  diltingui- 
mus,  diftinCta  Nervorum  origine,  & vifi- 
bili  a medulla  feparatione , atque  fibrarum 
non  unito  originarie  decurfu  praecipue  ni- 
timur, dum  vulgo  portionem  duram  Nervi 
acouftici,  ab  Auditorio  proprie,  feu  molli 
ejus  portione  feparatam , fub  nomine  Ner- 
vi communicantis  faciei  , tanquam  pro- 

)(  5 priurn 


prium  & fpeciale  Nervorum  par  proponi- 
mus , nihil  elt , quod  vel  receptis  ratioci- 
nandi legibus,  vel  antiquandse  auctoritati 
derogatum  fufpicari  poffimus  ; ipfa  praefer- 
tim  cerebri  anatomica  adminiitratione  id 
exigente,  quae  ad  Itabilienda  hujus  doCtri- 
jice  primordia  dudum  fagaciores  Incifores 
compulit 

Numerus  ergo  Nervorum  cerebri!,  fe- 4 
parando,  ut  propofitum  eft,  Nervum  com- 
municantem faciei  a Nervo  proprie  audh 
torio,  ad  numerum  oCtonarium  augendus 
effet,  fi  Nervi  omnes  vel  cerebrales,  vel 
Ipinales  efle  adlumerentur.  At  quia  com- 
muniter Nervi  in  Nervos  capitis,  & Ner- 
vos fpinae  dividuntur , hanc  divifionem 
amplectendo , undecim  Nervorum  capitis 
paria  numeranda  erunt.  DiClis  enim  oCto 
Nervorum  paribus.  Nervus  vagus  in  duo 
paria , Gloffopharyngaeum , & proprie  va- 
gum divifus,  & par  linguale  medium  ad- 
dendum eft.  Licet  hasc  tria  nunc  memo- 
rata Nervorum  paria  ad  claftem  Nervo- 
rum fpinalium  potius  effe  reducenda  , cum 

ex 


ex  fpinali  medulla  feparentuv,  non  amplius 
repetere  interfit. 

Separandum  autem  etiam  effe  Ner-* 
vum  Gloffopharyngseum  a Nervo  vago,& 
peculiare  Nervorum  fpina?  par  confiituere, 
licet  dudum  pro  ramo  vagi  habitus,  fub  no- 
mine Rami  lingualis  oftavi  paris  venerit , 
plura  funt,  qu<e  fuadeant.  Enimvero  neque 
in  fuperiore , neque  in  inferiore  fua  parte 
vago  coalitus  eft,  fed  lingularibus  originibus 
obortus,  a vago  venula  leparatus,  fingu^ 
laribus  etiam  du&ibus  e Camera  encephali 
demittitur.  Hunc  Nervum  dudum  a vago 
diilinftum , ad  peculiaris  Nervorum  pa- 
ris dignitatem  effe  evehendum , primus 
propofuit  celeberrimus  Andersch,  ita, 
ut  fatetur,  ab  ipfa  Anatomia  edoftus. 

Ex  his,  numerum  Nervorum,  inter- 
fertis  duobus  di<ffi$  paribus,  in  univerfum 
augendum  effe  confiat  ; fimul  hoc  ordine 
effe  recenfendos,  ut,-  ut  Olfa&orios  infe- 
quantur  Optici,  poft  hos  Oculo  motorii, 
Trochleatores,  Trigemini,  Abducentes, 
Communicantes  faciei.  Auditorii,  Gloffo- 

pha- 


pharyngei,  Vagi  & Linguales  medii  re- 
cenleantur. 

Neque  tamen  ideo  parium  Nervorum 
capitis  numerum  augere  neceffe  eft.  Si 
enim  omnes  Nervos  a medulla  fpinali  or- 
tos , a qua  medullam  oblongatam  precario 
contradiftinguunt  multi , fpinales  effe  Ner* 
vos  admittere  cogimur , nonnifi  o&o  paria 
Nervorum  capitis  fupereffe  videbuntur. 
Gloffopharyngaso , vago,  & pare  linguali 
medio  ,•  inter  fpinales  Nervos  relegatis. 


Nunc  quadlioni  propofitae : an  numerus 
Nervorum  capitis  augendus,  an  minuen- 
dus fit  ? quam  Vobis  ex  Celeb,  Samuele 
Thoma  Soemerring  excerptam  obtuli, 
faciles  fatisfeceritis.  Sed  vel  ideo  prsftan- 
tiflimi  hujus  viri  de  bafi  encephali , & 
originibus  Nervorum  libros  quinque  lolli- 
cite  expendatis  ; Illius  enim  funt,  quas 
Vobis  hic  offero,  & oblatu  digna  effe  ju- 
dicavi. 


AD- 


c. 

I. 

0»  funt  cerebri  lobi , quorum  anterioris 
ad  marginem  acutum  alae  oflis  fphoenoidei 
terminus , pofterioris  principium  eft. 


Humano  Encephalo  major,  quam  qui- 
dem ad  origines  Nervorum  neceffaria  fit,  in- 
eft  Maffa. 


3- 

Corticalis  cerebri  fubftantia  vi  impref- 
fiones  recipiendi  & repraefentandi , praedita 
non  eft. 


Funcftio  cerebelli , cum  in  pluribus  ani- 
malium claffibus  deprehendatur,  neceflaria 
eft;  (St  inde  fors  explicari  poteft, 

5- 

Quod  ad  fpinalem  medullam  efforman- 
dam  plurimum  conferat  cerebellum : unde 
porr  odeducitur; 


6. 


6. 


Non  efte  tam  ineptam  conjeduram, 
quze  ex  cerebeilo  Nervos  ad  vitalia  difpenfari 
proponit. 


Fibrarum  medullarium,  fefe  decuftan- 
tium,  ab  uno  latere  ad  aliud  diredio,  neque 
deirmnftrata  hucdum  fuit,  neque  adsequata 
eft  Pnsenomenorum  occurrentium  hoc  modo 
explicari  folitorum , ratio. 

• i“  • ■'* 

Scientia  originis  Nervorum  tum  horum 
phaenomenorum , tum  etiam  mirabilis  illius 
confenfus  inter  diverfas  corporis  partes  obfer- 
vandi,  explicationem  recludit. 

9* 

Peculiaris  cujusvis  Nervi  origo  com- 
munis omnium  Nervorum  originis  portio  eft  , 
atque  uti  hujus  energiae  fundionem  fuam 
quilibet  debet  Nervus  , ita  quilibet  impul- 
fus  in  fe  fados  ad  communem  ufque  illam 
omnium  Nervorum  originem  defert. 

io. 

Eft  tamen,  cur  ftatuas,  vifibilem  Nervi 
a medulla  feparationemnoii  efle  verum,  Ner- 
vi illius,  originis  locum. 


ii. 


II. 


Si  motum  quemdam  in  fyftemate  me- 
dullari, hujusque  propaginibus  adfumamus; 
tota  mutatio,  quae  Nervo  vi  dimuli  impellen- 
tis infertur , confidet  in  motus  illius  variatio- 
ne. Et  ne  novam  motus  fpeciem  effingamus^ 
utique  adeft  motus  organifans. 

12. 

Nervorum  mutationes,  a caulis  externis 
vel  internis  produdae,  fenfum  non  abfolvunt, 
fed  ad  hoc  abfolute  requiritur  fubdantia,  vi 
mutationes  libi  repraefentandi , indruda. 

*3* 

Licet  fenfus  ac  confcientia  a mechanica 
cerebri  difpofitione  quodammodo  pendeant, 
quatenus  perceptionis  futurae  rationem  fuffi- 
cientem  illa  difpofitio  recludit ; ipfa  tamen 
perceptio,  & perceptionum  confcientia  fine 
relatione  ad  corpus  percipi  poteffi 

14. 

Dato  enim,  quod  in  datu  mentis  corpo- 
ri conjundae , perceptiones  mentis  lege  com- 
mercii contingant , non  tamen  perpetua  lege 
perceptiones  fic  ede  obtenturam  mentem, 
Philofophia  fide  adjuta  evincit. 

Fors  in  flatu  commercii  mentis  cum  cor- 
pore confcientia  fe  habet  in  ratione  organi- 
1'ationis  cerebri : quo  facilius,  & quo  plures 
motus  cerebro  indudti  i evocari,  repraefentari 
rurfus  , & fic  confcientiae  limites  protendi 
polTunt,  eo  largior  eft  facultas,  perceptiones 
motuum  combinandi,  & earum  nexum  per- 
fpiciendi.  - 

l 

Inde  colligi  pofiit,  fubftantias  vi  reptae- 
fentandi  inftrudtas,  judicii  & rationis  exerci- 
tio deftitui  polle. 

FINIS. 


